Ти попита Whilli има ли възможност за издаване на шофьорска книжка с експресна услуга.
Не, няма възможност за издаване на шофьорска книжка с експресна услуга. В момента МВР предоставя само обикновена и бърза услуга за издаване на СУМПС. Обикновената услуга е до 30 дни, а бързата услуга - до 10 дни от приемането на заявлението.
Внимание: От 01.09.2021 г. МВР въведе и ускорена услуга, но отново няма да можем да заявим шофьорска книжка с експресна услуга. Новата услуга ще се изпълнява до 3 работни дни от подаване на заявлението за подмяна на шофьорската книжка. Услугата е възможна:
при изтичането на срока на валидност; при вече изтекъл срок на валидност; при промяна в данните на водача, като смяна на фамилия и транслитерация; при издаване на дубликат.
За ускорена услуга заявлението ще може да се подаде само в звената "Пътна полиция" при СДВР или областните дирекция на МВР.
Таксата за ускорено издаване на шофьорска книжка ще бъде тройно по-голяма от тази за обикновената услуга. Сега цената за обикновената услуга за водачи на възраст до 58 г. е 25 лв., а на тези между 58 и 70 години - 11 лева. За хората с трайни увреждания, които имат решение от ТЕЛК, таксата е в размер на 3 лева, а всички хора над 70-годишна възраст са освободени от заплащане на такса.